આસુરી શક્તિ ઉપર દેવી શક્તિના વિજય ઍટલે વિજ્યા દશમીના તહેવારની ઉજવણી પૂરી થયા બાદ પાંચ દિવસ પછી આવતા ચાંદની પડવાની તૈયારીઅો પુરજાશમાં શરૂ કરી દેવામાં આવી છે. વિજ્યા દશમીના દિવસે ફાફડા અને ઝલેબી આરોગ્યા બાદ હવે ચાંદની પડવાના દિવસે ઘારી અને ભુસુ ખાવા માટે અને રાત્રે ચાંદનીની અનુભૂતિ કરવા સુરતીલાલાઅો દ્વારા તૈયારીઅો આરંભી દેવામાં આવી છે. ચાંદની પડવાના દિવસે ઘારી અને ભુસુ ખાવાનું પણ અનેરું મહત્ત્વ દર્શાવવામાં આવ્યું છે. ચોમાસાની ઋતુ પૂરી થવાની આરે છે અને હવે શિયાળાની ઠંડી મૌસમ પણ શરૂ થઇ જશે. આ ઋતુ પરિવર્તન ઍટલે કે ચાંદની પડવો. ચાંદની પડવાના દિવસે શીતળતા ભર્યો ચાંદ આકાશમાં દેખાય છે. તેની શીતળતા કોઇને પણ મોહી લે છે, ચાંદની આ શીતળતા જાવા માટે પણ અનેક ધાર્મિક અને વૈજ્ઞાનિક કારણો દર્શાવવામાં આવ્યા છે. ૧૨ વર્ષમાં આવતા ૧૨ પડવા પૈકી સૌથી ઠંડી રાત હોય તો તે આ ચાંદની પડવો છે. આ દિવસે ચાંદની ઝગમગાટ કંઇક અલગ પ્રકારની જ જાવા મળે છે. ચાંદના આ ઝગમગાટને જાવા માટે સુરતીલાલાઅો દ્વારા આખી રાત જાગશે અને ઘરની બહાર તેમજ રસ્તાની ફૂટપાથ ઉપર ખુલ્લામાં ચાંદના ઝગમગાટની વચ્ચે ઘારી અને ભુસુ આરોગશે. જેવી રીતે ચાંદની ઝગમગાટ હોય છે તેવી જ રીતે ઘારીમાં પણ ઉપર ઘી લગાવવામાં આવે છે અને તે પણ ચાંદની જેમ ખુબ જ ઠંડુ જાવા મળે છે. શરદ ઋતુની શરૂઆત ઍટલે ચાંદની પડવો. ચાંદની પડવા બાદ શિયાળાની ઋતુનો પ્રારંભ થાય છે જેને શરદ ઋતુ પણ કહેવામાં આવે છે. ચાંદની પડવાને લઇને ખાસ સુરતીલાલાઅો દ્વારા તડામાર તૈયારીઅો કરવામાં આવી છે. તો બીજી તરફ ફરસાણના સંચાલકો દ્વારા પણ મસમોટા ઘારીના અોર્ડર આપી દેવાયા છે. સુરતની ઘારી ખુબ જ પ્રસિદ્ધ છે, વિદેશોમાં પણ તેની ખુબ માંગ હોવાથી અહીંથી સપ્લાય કરવામાં આવે છે.